রাজকাহিনী হচ্ছে সৃজিত মুখোপাধ্যায় পরিচালিত একটি বাংলা চলচ্চিত্র। ১৯৪৭ সালে দেশভাগের প্রেক্ষাপটে নির্মানাধীন এ চলচ্চিত্রে একঝাঁক অভিনেতা-অভিনেত্রী অভিনয় করেছেন। ঋতুপর্ণা সেনগুপ্ত, জয়া আহসান, পার্ণো মিত্র, প্রিয়াঙ্কা সরকার, সোহিনী সরকার, সায়নী ঘোষ, ঋধিমা ঘোষ, দিতিপ্রিয়া রায়, এনা সাহা, কৌশিক সেন, আবীর চট্টোপাধ্যায়, যীশু সেনগুপ্ত, নাইজেল আকারা, কাঞ্চন মল্লিক, রুদ্রনীল ঘোষ, রজতাভ দত্ত, শাশ্বত চট্টোপাধ্যায়, বিশ্বজিৎ চক্রবর্তী সহ আরো অনেকে অভিনয় করেছেন এই চলচ্চিত্রে। বাংলাদেশের প্রখ্যাত অভিনেত্রী জয়া আহসান এই চলচ্চিত্রে অভিনয় করেছেন। ২০১৫ সালের ৮ই মার্চ এই রাজকাহিনীর প্রথম আকার দেখানো হয়। ২০১৫ সালের ১৬ই অক্টোবর এই চলচ্চিত্রটি মুক্তি পায় পায়। এই সিনেমার অনুকরণে হিন্দিতে বেগম জান চলচ্চিত্রটি ২০১৭ সালে মুক্তি পায়। সেই ছবিটিরও পরিচালক ছিলেন সৃজিত মুখার্জী।  চলচ্চিত্রটি বাংলাদেশেও মুক্তি দেয়া হতে পারে।   কাহিনী  ১৯৪৭ সালে দেশভাগের কাহিনী নিয়েই গড়ে উঠেছে রাজকাহিনী চলচ্চিত্র।  র‍্যাডক্লিফ রেখা এ উপমহাদেশকে বিভক্ত করে। এ উপমহাদেশের সংস্কৃতি ও মানুষকেও সে রেখা ভাগ করে ফেলে। সেই রেখাটি ভাগ করতে চায় একটি বাড়িকে, যে বাড়ির বাসিন্দা পতিতারা। এই বিভাজনের বিরুদ্ধে তাদের কর্তৃী বেগম জানের (ঋতুপর্ণা সেনগুপ্ত) নেতৃত্বে তারা এই অবিচারের বিরুদ্ধে ঝাঁপিয়ে পড়ে।   অভিনয়ে   বেগম জান — ঋতুপর্ণা সেনগুপ্ত  রুবিনা — জয়া আহসান  কমলা ঠাম্মা — লিলি চক্রবর্তী  গোলাপ — পার্ণো মিত্র  লতা — প্রিয়াঙ্কা সরকার  যুথিকা — সুদীপ্তা চক্রবর্তী  দুলি — সোহিনী সরকার  সায়নী ঘোষ — সায়নী ঘোষ  ফাতিমা — ঋধিমা ঘোষ  বুছকি — দিতিপ্রিয়া রায়  বন্য — এনা সাহা  মহম্মদ ইলিয়াস — কৌশিক সেন  মাস্টার — আবীর চট্টোপাধ্যায়  কবীর —  যীশু সেনগুপ্ত  সেলিম মির্জা — নাইজেল আকারা  শশীকান্ত — কাঞ্চন মল্লিক  সুমন — রুদ্রনীল ঘোষ  নবাব — রজতাভ দত্ত  প্রফুল্ল মোহন সেন — শাশ্বত চট্টোপাধ্যায়  আখতার — বিশ্বজিৎ চক্রবর্তী  ব্রাত্য বসু  ত্রিধা চৌধুরী  ধৃতিমান ঘোষ   প্রযোজনা  রাজকাহিনীকে পরিচালক তার জীবনের সেরা চলচ্চিত্র হিসেবে অভিহিত করেছেন। এই চলচ্চিত্রের দৃশ্যায়ণ আর প্রযোজনা নিয়ে অনেক গবেষণা করে এগোতে হয়েছে। কারণ দেশভাগের সময়টা ফুটিয়ে তোলার জন্য ঐ সময়ের পোশাক-পরিচ্ছদ নিয়েই কাজ করতে হয়েছে।   কলাকুশলী নির্বাচন  চলচ্চিত্রটিতে মোট পশ্চিমবঙ্গের চলচ্চিত্র জগতের অভিনেতা-অভিনেত্রীদের অনেকেই অভিনয় করেছে। সেইসাথে বাংলাদেশ থেকে জয়া আহসানও এই চলচ্চিত্রে অভিনয় করছেন।  সুপ্রিয়া দেবীর অভিনয় করবার কথা থাকলেও অসুস্থতার কারণে সেই স্থানে লিলি চক্রবর্তী আসেন।   দৃশ্যায়ণ  প্রধানত পশ্চিমবঙ্গেই এই চলচ্চিত্রের দৃশ্যায়ণ হয়। এছাড়াও অন্যান্য কিছু স্থানেও প্রয়োজনানুযায়ী এর দৃশ্যায়ণ করা হয়।   পুনঃনির্মাণ  ২০১৬ সালে ভিশেষ ফিল্মস সৃজিত মুখোপাধ্যায়কে পরিচালক রেখে বেগমজান নামে রাজকাহিনীর পুনঃনির্মাণের কাজ হাতে নেয়। ২০১৬-র জুন এর শুটিং শুরু হয় এবং ২০১৭-র মার্চে চলচ্চিত্রটির সম্ভাব্য মুক্তির পরিকল্পনা রয়েছে।   রিভিউ  মুক্তি পাবার পর থেকেই সারা দেশজুড়ে এর সম্পর্কে নানা রকম মতামত আসে। বলিউডের খ্যাতনামা অভিনেত্রী বিদ্যা বালান বলেন, "আমি ‘রাজকাহিনী’ দেখে চমকে গিয়েছি। খুবই শক্তিশালী এবং অনন্য একটা ছবি। নিজের অভিজ্ঞতা থেকেই মনে হয়, যখন একটা ছবি সম্পর্কে মাথার মধ্যে ভাবনা আসতে থাকে, তখন সেই ছবিকে ঠিক হৃদয় দিয়ে অনুভব করতে পারি না। আবার যখন একটা ছবি হৃদয় ছুঁয়ে যায়, তখন মাথার মধ্যে ভাবনা চিন্তা বন্ধ হয়ে যায়! কিন্তু ‘রাজকাহিনী’ দেখার সময় আমার দুরকম অনুভূতিই হল৷" মহেশ ভাট এই চলচ্চিত্রটিকে ‘এই সময়ের জন্য সবচেয়ে যুক্তিসঙ্গত সিনেমা’ হিসেবে অভিহিত করেন।   তথ্যসূত্র    বহিঃসংযোগ   অফিশিয়াল ফেসবুক পাতা  বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:সৃজিত মুখোপাধ্যায় পরিচালিত চলচ্চিত্র বিষয়শ্রেণী:সৃজিত মুখোপাধ্যায়ের চিত্রনাট্য বিষয়শ্রেণী:ভারত বিভাজনের পটভূমিতে চলচ্চিত্র বিষয়শ্রেণী:চলচ্চিত্রে পতিতাবৃত্তি বিষয়শ্রেণী:জয়া আহসান বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতে পতিতাবৃত্তি সম্পর্কে চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:ইন্দ্রদীপ দাশগুপ্ত সুরারোপিত চলচ্চিত্র বিষয়শ্রেণী:পশ্চিমবঙ্গের পটভূমিতে চলচ্চিত্র বিষয়শ্রেণী:জওহরলাল নেহরুর সাংস্কৃতিক চিত্রায়ণ বিষয়শ্রেণী:বল্লভভাই পটেলের সাংস্কৃতিক চিত্রায়ণ বিষয়শ্রেণী:মুহাম্মদ আলী জিন্নাহর সাংস্কৃতিক চিত্রায়ণ বিষয়শ্রেণী:লর্ড লুই মাউন্টব্যাটেনের সাংস্কৃতিক চিত্রায়ণ